Source: https://ispis.sk/judikatura/KSKE/8CoP363/2011
Timestamp: 2020-04-03 23:19:00+00:00
Document Index: 13233762

Matched Legal Cases: ['§ 212', '§ 214', '§ 218', '§ 204', '§ 57', 'súd ', 'súd ', 'Súd ', 'súd ', 'súd ', '§ 212', '§ 214', '§ 218', '§ 204', 'súd ', '§ 218', 'súd ', 'súd ', 'súd ', 'súd ', 'súd ', '§ 218']

KSKE 8 CoP 363/2011 - iSpis
iSpis Judikatúra – KSKE 8 CoP 363/2011
KS v Košiciach, dátum 28.02.2012, sp.zn. KSKE 8 CoP 363/2011
§ 212 ods. 2 písm. a) OSP § 214 ods. 2 písm. a) OSP § 218 ods. 1 písm. a) OSP § 204 ods. 1 OSP § 57 OSP
OSRV 11P52/2011
Súd: Krajský súd Košice Spisová značka: 8CoP/363/2011 Identifikačné číslo súdneho spisu: 7811203923 Dátum vydania rozhodnutia: 29. 02. 2012 Meno a priezvisko sudcu, VSÚ: JUDr. Marianna Hrabovecká ECLI: ECLI:SK:KSKE:2012:7811203923.1
Uznesenie Krajský súd v Košiciach vo veci maloletej L. Q. nar. XX.X.XXXX zastúpenej kolíznym opatrovníkom Úradom práce, sociálnych vecí a rodiny v Rožňave dieťaťa rodičov: Y. Q. nar. XX.X.XXXX bývajúcej v C. na ulici V. č. X a T. U. nar. X.X.XXXX bývajúceho v V. na Q. ulici č. XX v konaní o zníženie výživného o odvolaní otca proti rozsudku Okresného súdu Rožňava z 29.9.2011 č.k. 11P 52/2011-61 takto
Súd prvého stupňa rozsudkom z 29.9.2011 č.k. 11P 52/2011-61 návrh otca na zníženie výživného zamietol, v ostatnej časti konanie zastavil a o trovách konania rozhodol tak, že žiaden z účastníkov nemá právo na ich náhradu.
Proti tomuto rozsudku podal 7.11.2011 na pošte Košice V odvolanie otec s návrhom, aby odvolací súd zmenil rozsudok súdu prvého stupňa a uložil mu povinnosť prispievať na výživu maloletej L. 30 € mesačne vždy do 15. dňa bežného mesiaca matke od právoplatnosti rozsudku alebo zrušil a vec vrátil súdu prvého stupňa na ďalšie konanie.
Odvolací súd po prejednaní veci podľa § 212 ods. 2 písm. a) O.s.p. bez nariadenia pojednávania podľa § 214 ods. 2 písm. a) O.s.p. po oboznámení sa s odvolaním a obsahom spisu dospel k záveru, že odvolanie otca je podané oneskorene a preto ho podľa § 218 ods. 1 písm. a) O.s.p. odmietol.
Podľa § 204 ods. 1 prvej vety O.s.p., odvolanie sa podáva od 15 dní od doručenia rozhodnutia na súde, proti rozhodnutiu ktorého smeruje.
Odvolací súd odmietne odvolanie, ktoré bolo podané oneskorene podľa § 218 ods. 1 písm. a) O.s.p..
Odvolací súd z obsahu spisu nepochybne zistil, že otec maloletej osobne prevzal napadnutý rozsudok 18.10.2011 a odvolanie podal na pošte Košice V 7.11.2011. Odvolací súd konštatuje, že pätnásťdňová lehota na podanie odvolania začala plynúť 19.10.2011 (streda) a uplynula 2.11.2011 (streda) . Napadnutý rozsudok nadobudol právoplatnosť 3.11.2011. Odvolací súd tiež konštatuje, že súd prvého stupňa v napadnutom rozsudku účastníkov správne poučil o opravnom prostriedku.
Pretože odvolanie otca bolo oneskorene podané, odvolací súd musel v súlade s vyššie citovaným ustanovením § 218 ods. 1 písm. a) O.s.p. jeho odvolanie odmietnuť bez toho, že by preskúmaval vecnú správnosť napadnutého rozsudku.